laion/Wikipedia-Exotic huggingface dataset:
נוי (מפלגה)

נוי הייתה מפלגה קטנה בישראל שפעלה כסיעת פורשים במהלך כהונתה של הכנסת השש עשרה. נוי הוקמה על ידי חבר הכנסת החרדי דוד טל ב-23 במאי 2005. בעבר טל היה חבר בעם אחד, שעמדה להתמזג למפלגת העבודה, מהלך שטל התנגד לו. ב-23 בנובמבר 2005 פורקה המפלגה כאשר טל מיזג אותה למפלגת קדימה החדשה של אריאל שרון. נוי באתר הכנסת Mergers and Splits Among Parliamentary Groups אתר הכנסת Gideon Alon, A winter session of discontent with the opposition, Haaretz, 5 April 2005
יאנוש גראי

יאנוש גראי (בהונגרית: Garai János; ג'נג'ש, 29 במאי 1913 – קומארום, 1945) היה משורר, סופר, עיתונאי יהודי-הונגרי שניספה בשואה. בנו לאסלו גראי הוא פסיכולוג. יאנוש גראי נולד במשפחה יהודית כבנם של אלדאר גראי (1881–1936) בנקאי, עורך דין לנושאי שטרי חליפין ושל מרגיט שוורץ (1886–1970). אביו היה עורך דין עשיר וליברלי. הוא התגייס במלחמת העולם הראשונה, וויתר על דרגת הקצונה שהייתה מגיעה לו. קרא את היומון נפסבה שופר המפלגה הסוציאל-דמוקרטית ההונגרית ושיחק בבורסה; הוא היה מעריץ מתון של מיקלוש הורטי, ולעיתים מתח ביקורת מתונה על הממשלה, הוא נהנה מכך שלעיתים קרובות חשבו אותו לגיולה גמבש (Gyula Gömbös), לו דמה, אף על פי שהמאפיינים האלימים בפוליטיקה של גמבש לא היו לרוחו. המשפחה ברחה לבודפשט בתקופת הרפובליקה הסובייטית ההונגרית ולאחר מכן התיישבה בבודקאלאס (Budakalász). יאנוש גראי התפרנס מעבודה מזדמנת בתקופת לימודיו באקדמיה למסחר. גראי הצעיר היה מעורב בתנועה הקומוניסטית הבלתי חוקית. שיריו הוקראו בהצגות פועלים, דיקלמו אותם שם וגם שרו (אלה שהולחנו). הוא היה בן דורו של המשורר אטילה יוז'ף וכתב שיר לעג נגד המשורר מטעם המפלגה (1933). במשך תקופה קצרה עבד ככתב בנפסבה. בין 1937 לבין 1942 ניתק את יחסיו עם המפלגה הקומוניסטית וב-1942, לאחר מעצרו וכליאתו, חזר למפלגה. במחנה ביישוב גראן כתב את ספרו "הטנגו האדום", שקיבל פרסום רק אחרי מותו בתום מלחמת העולם השנייה והוסרט בשנות ה-90 של המאה ה-20. בסוף אפריל 1942 הוא גורש לשארושפטק במסגרת פלוגת עונשין (מחנה עבודה) ולאחר מכן לאוקראינה. בתחילת 1945 ניסה להימלט בסביבות העיר קומארום מפלוגת העונשין שנסוגה מערבה, אך נתפס והוצא להורג (לא ידועים החודש, התאריך והמיקום המדויקים של מותו). אשתו הייתה שרולטה אונגר, בתם של אברהם אונגר ושל הרמין קראוט. הם נישאו בבודפשט ב-19 ביוני 1934. פרספקטיבה (בודפשט, 1930) הברזל חם (בודפשט, 1931) מזרעה עם מגל (בודפשט, 1933) חופשת קיץ (בודפשט, 1934) רוחות הסמטאות (בודפשט, 1937) כך חיים האדונים (בודפשט, 1933) בנות המוניות (בודפשט, 1938) אזורים כפריים הונגרים נאבקים (טטה, 1936) המצב הכלכלי של הונגריה (עם אימרה פינטר, בודפשט, 1934) המצב הנוכחי של הכלכלה העולמית (תרגם להונגרית את הגרסה הגרמנית של ינה ורגה להונגרית בשם אישטוואן באלוג Balog, בודפשט, 1934) Új magyar irodalmi lexikon I. (A–Gy). Főszerk. Péter László. Budapest: Akadémiai. 1994. 634. ISBN 963-05-6805-5 (לקסיקון ספרותי הונגרי חדש) Magyar életrajzi lexikon (לקסיקון ביוגרפי הונגרי. עורכת ראשית אגנש קניירש 1967) לאסלו גראי: "אבי האמין..." נזכר ביאנוש גראי. סוף האלף. 1996 העטיפה של אחד מקובץ שיריו "חופשת קיץ" "Születési bejegyzése a gyöngyösi polgári születési akv. 331/1913. folyószáma alatt". "Szülei házasságkötési bejegyzése a gyöngyösi polgári házassági akv. 48/1911. folyószáma alatt". Vörös tangó "Házasságkötési bejegyzése a Budapest XI. kerületi polgári házassági akv. 171/1934. folyószáma alatt".
בלומפילד (סרט)

בלומפילד (בבריטניה Bloomfield, בארצות הברית The Hero) הוא סרט קולנוע ישראלי - בריטי משנת 1971 בבימויו של ריצ'רד האריס המשחק גם בתפקיד הראשי לצידם של רומי שניידר והנער הבריטי קים ברפילד (אנ'). אורי זוהר התחיל לביים את הסרט אבל התגלעו חילוקי דעות בינו לבין האריס והמפיקים והוא עזב את ההפקה כעבור שבוע. הסרט צולם בתל אביב (חוף תל אביב, נמל תל אביב, יפו העתיקה, אצטדיון בלומפילד, מועדון אריאנה) ובערד, צילומי הפנים נעשו בלונדון. ריצ'רד האריס היה מועמד לפרס דב הזהב בפסטיבל הקולנוע בברלין. הסרט היה מועמד לפרס גלובוס הזהב לסרט הזר הטוב ביותר. העלילה היא על שחקן כדורגל בסוף הקריירה שלו ועל ילד שמעריץ אותו כגיבור. נמרוד (קים ברפילד) הוא ילד בן 10 שגר בערד. למגינת לבו של אביו (צבי ירון) הוא משתמט מהלימודים ומבלה זמן רב במגרש הכדורגל השכונתי. נמרוד מעריץ את שחקן הכדורגל איתן ומחליט להגיע אליו לאצטדיון בלומפילד בתל אביב. הוא מוכר לחבריו חפצים שלו ובעזרת טרמפים הוא מגיע לתל אביב. איתן (ריצ'רד האריס) הוא שחקן כדורגל נערץ בן 38 ונמצא בסוף דרכו המקצועית. נשאר לו עוד משחק אחד לשחק. בעל המועדון (שרגא פרידמן) וחברי ההנהלה (מוסקו אלקלעי ונתן כוגן) יודעים שהוא בסוף דרכו וגם אינו כשיר לאמן ומציעים לפנים משורת הדין להאריך את החוזה שלו בתנאי שלא יעשה דבר. הוא מסרב ואז פונה אליו יאשה (מוריס קאופמן) ומציע לו מכונית פאר, ג'וב חדש וסכום כסף גדול כדי שיפסיד במשחק עליו הימר בגדול שיפסיד. נירה (רומי שניידר) היא חברתו של איתן. היא פסלת מתכת ויש לה סטודיו ביפו העתיקה שם היא מעסיקה את מנחם (ראובן בר יותם). הסוכנת שלה תדי (אביבה מרקס) מארגנת לה תערוכה מצליחה ורבים מתעניינים בפסליה. היחסים שלה עם איתן מלווים במשבר. היא יודעת שהקריירה שלו בכדורגל הגיעה לסיומה ועליו למצוא עיסוק אחר והוא מסרב להכיר במציאות. איתן מבקש עבודה כמפעיל ציוד כבד אבל הבעלים (אמנון ברנזון) מודיע לו שאין לו צורך בעובדים נוספים. הבנקאי שלו (יוסי גרבר) מסרב לתת לו הלוואה ללא ערבות מתאימה. נמרוד מוצא את גיבורו איתן באצטדיון בלומפילד ומתחילה ביניהם ידידות מוזרה בין מבוגר בן 38 וילד בן 10 שמצפה שאיתן ינצח במשחק האחרון. איתן מתייעץ עם חברו ויינר (יוסי ידין) כדורגלן לשעבר שמייעץ לו לקבל את ההצעה של יאשה שבינתיים קנה לו מכונית מהודרת. גם ידידו אברהם (גדעון שמר) מציע לו כך. איתן מתחיל לשתות ולהשתכר הולך למועדון אריאנה שם הוא גורם מהומה. נמרוד מוזעק על ידי מנהל אריאנה (ז'ק כהן) מוצא אותו שם שתוי ורוקד עם רקדנית בטן. הוא מכריח אותו להגיע למשחק שם מחכים לו אלפי אוהדים ששואגים בשמחה כשהוא מגיע. איתן מחליט לנצח את המשחק אבל הוא מבוגר, עייף ושתוי ונכשל בכך לאכזבתם של נמרוד ונירה. "בלומפילד", במסד הנתונים הקולנועיים IMDb (באנגלית) "בלומפילד", באתר AllMovie (באנגלית) "בלומפילד", באתר Rotten Tomatoes (באנגלית) "בלומפילד", באתר אידיבי "בלומפילד", במסד הנתונים הקולנועיים KinoPoisk (ברוסית) "בלומפילד", במיזם "אישים" לתיעוד היצירה הישראלית התחלת וסוף הסרט בלומפילד, באתר יוטיוב בלומפילד (1971), באתר יוטיוב
Seaside

"Seaside" (בעברית: "שְׂפַת הַיָּם") הוא שיר של הפזמונאית האמריקאית דיאן וורן, שהוקלט על ידי הזמרת-יוצרת הבריטית ריטה אורה, הזמרת הספרדייה סופיה רייס ולהקת הפופ רוק המקסיקנית רייק. השיר יצא לאור ב-27 באוגוסט 2021, על ידי חברת התקליטים דינמיק רקורדס, כסינגל השני מתוך, Diane Warren: The Cave Sessions, Vol. 1. את השיר הוציאה וורן לאחר שהוציאה את הסינגל המוביל מאלבום הבכורה שלה, "She’s Fire". השיר נכתב על דיאן וורן ידי והופק על ידי תום ברידג'ס, רומן בלזה, האיש הנעלם וצ'ארלי גררו. הבית הראשון ב-"Seaside" כמו גם פרה-הפזמון, הפזמון עצמו ופוסט-הפזמון מבוצעים על ידי ריטה אורה לבד. בהמשך, מצטרפת לשירה רייס שמבצעת את הבית השני. לבסוף, מבצעת להקת רייק את הבית השלישי בשיר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות. מבקרי המוזיקה הפנו ביקורות חיוביות כלפי "Seaside", כאשר יצא. ב-American Songwriter פרסמו עליו ביקורת מורחבת וכתבו: "שיתוף הפעולה עם וורן הוא עוד חלק מהמסע של סופיה רייס מאז Louder!, ושינויים אחרים בחייה, שיובילו לצאת אלבומה החדש בסוף 2021". מעבר לכך, נערך ריאיון עם המשתתפים בשיר. ברולינג סטון התייחסו לשיר גם כן. באתרים כדוגמת טיימס אוף אינדיה, בילבורד, ו-PageSix סקרו את השיר גם כן. הווידאו קליפ הרשמי של השיר פורסם ב-27 באוגוסט 2021, ביום יציאתו של "Seaside" כסינגל. הוא מתחיל כאשר ניתן לראות תמונה לא ברורה ולאחר מכן, את אורה עם משקפי שמש. בהמשך לכך, ניתן לראותה על שפת הים, תוך שרייס מצטרפת אליה והשתיים פוצחות בריקוד משותף. בסוף הקליפ, כולם (כולל וורן) עורכים מסיבה. נכון לדצמבר 2021, מונה הצפיות של הקליפ עומד על למעלה מ-10 מיליון צפיות. סרטון השיר "Seaside" באתר יוטיוב תום ברידג'ס, רומן בלזה, האיש הנעלם, צ'ארלי גררו Diane Warren: The Cave Sessions Vol. 1 by Diane Warren, Genius (באנגלית) She's Fire, 2021-08-27, נבדק ב-2021-12-04 Diane Warren (Ft. Reik, Rita Ora & Sofía Reyes) – Seaside, נבדק ב-2021-12-04 Seaside, 2021-08-27, נבדק ב-2021-12-04 "Sofia Reyes Translates Love on "Seaside" - American Songwriter". American Songwriter (באנגלית אמריקאית). 2021-09-20. נבדק ב-2021-12-04. Brittany Spanos, Brittany Spanos, Diane Warren Enlists Celine Dion, John Legend, Maren Morris for Debut Album, Rolling Stone, ‏2021-07-27 (באנגלית אמריקאית) Watch Latest English Official Music Video Song - 'Seaside' Sung By Diane Warren, Rita Ora, Sofía Reyes and Reik | English Video Songs - Times of India, timesofindia.indiatimes.com (באנגלית) Hannah Dailey, Diane Warren Talks Transforming Into ‘DJ Diane’ for Her Debut Album, Billboard, ‏2021-09-01 (באנגלית אמריקאית) Hannah Southwick, Rita Ora goes braless in flannel shirt and denim underwear, Page Six, ‏2021-09-01 (באנגלית אמריקאית) Diane Warren, Rita Ora, Sofía Reyes, Reik - Seaside (Official Music Video), נבדק ב-2021-12-04
ויל בריטן

ויל בריטן (באנגלית: Will Brittain נולד ב-10 באוגוסט 1990) הוא שחקן אמריקאי. בריטן נולד בשריבפורט, לואיזיאנה. הוא למד באוניברסיטת טקסס באוסטין, שם למד תיאטרון וריקוד, וסיים תואר ראשון באמנויות. בשנת 2011 שיחק בסרטו הראשון "Big Boy". שנתיים לאחר מכן שיחק בתפקיד ראשי בסרט המתח "המורה". בשנת 2015 שיחק בסרט הפשע "ליילה ואיב" לצד ג'ניפר לופז, אשר יצא לאקרנים ב-30 בינואר 2015, בפסטיבל הסרטים סאנדנס. בשנת 2016 הופיע בסרט "כולם רוצים את זה". באותה שנה הופיע בסרט "Transpecos". בשנת 2017 שיחק בסרט המפלצות "קונג: אי הגולגולת" בתפקיד מרלו הצעיר ובדרמת המתח "The Honor Farm". בשנת 2018 שיחק בארבעה סרטים "Savage Youth", The Long Dumb Road", "Desolate", ובסרט הקצר "Killer Black". בשנת 2019 שיחק בסרט "Blow the Man Down". שנה לאחר מכן שיחק גם בסרט "תנו לו ללכת". בשנת 2021 שיחק בתור קירק בסרט האימה "הטיהור לנצח"; הסרט החמישי והאחרון של זיכיון "הטיהור". בריטן נשוי לאישה ושמה ביאנקה. בסוף שנת 2021 פורסם כי השניים מצפים לילדם הראשון. מדיה וקבצים בנושא ויל בריטן בוויקישיתוף ויל בריטן, ברשת החברתית אינסטגרם ויל בריטן, במסד הנתונים הקולנועיים IMDb (באנגלית) ויל בריטן, באתר AllMovie (באנגלית) ויל בריטן, במסד הנתונים הקולנועיים KinoPoisk (ברוסית) Hannah Fidell, Lindsay Burdge & Will Brittain on "A Teacher", The Moveable Fest, ‏3 באוגוסט 2013 "Everybody Wants Some!!" Answers - UCSD Guardian, UCSD Guardian, ‏4 במרץ 2016 CS Interview: Margo Martindale Talks Blow the Man Down, ComingSoon.net, ‏3 בפברואר 2020
שחר סוויסה (אלבום)

שחר סוויסה הוא אלבום הבכורה של המוזיקאי והראפר הישראלי שחר סוויסה, שיצא בשנת 2006 דרך NMC ושבק מיוזיק. כל מילות השירים נכתבו על ידי שחר בעצמו, וההפקה כולה נוהלה על ידי בנו הנדלר. האלבום כולל את הלהיטים "מסיבה" ו "טוקמן" להם גם נילוו קליפים והושמעו רבות בתחנות הרדיו השונות. האלבום כולל גם את השיר של שחר ולהקת טיפקס "האהבה הראשונה" שמופיע גם באלבומם רדיו/מוסיקה/עברית. שחר סוויסה האלבום לשמיעה ב-Spotify. ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Summer of Love (שיר של שון מנדס וטייני)

Summer of Love (בעברית: קיץ של אהבה) הוא שיר שהוקלט על ידי הזמר-יוצר הקנדי שון מנדס, ביחד עם המפיק המוזיקלי טייני. השיר יצא לאור ב-20 באוגוסט 2021, על ידי חברת התקליטים איילנד רקורדס, כסינגל שלא מתוך אלבום. הוא הופץ לאחר שמנדס הוציא את הרמיקס לשיר "Kesi" של קמילו. השיר הגיע למקום ה-48 במצעד הבילבורד הוט 100. השיר נכתב על ידי שון מנדס, טייני, אלחנדרו בוררו, איוואני רודריגז, עידו זמישלני, סקוט האריס, שרה סולובי, גרגורי היין, רנדי קלאס ואנדרו ג'קסון והופק על ידי טייני, ניאון16 וזמישלני. ב-6 באוגוסט 2021, מנדס השמיע קטע מהשיר בזמן שנסע במכונית. יומיים לאחר מכן, בעת שחגג את יום הולדתו ה-23, הודיע מנדס על יציאתו הרשמית של השיר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות. הווידאו קליפ הרשמי של השיר פורסם ב-20 באוגוסט 2021, לצד יציאתו הרשמית של "Summer of Love" כסינגל. הוא בוים על ידי במאי הווידאו קליפים מאטי פיקויק, שעבד בעבר עם מנדס על הקליפ לסינגל שלו "Wonder" משנת 2020. הקליפ צולם במיורקה, ספרד והוא מציג את מנדס בעת עונת הקיץ, כשם השיר. נכון לדצמבר 2021, מונה הצפיות של הקליפ עומד על למעלה מ-23 מיליון צפיות. Summer of Love, במסד הנתונים הקולנועיים IMDb (באנגלית) Summer of Love, באתר Last.fm (באנגלית) מידע על הסינגל "Summer of Love" באתר מיוזיק בריינז מילות השיר "Summer of Love" באתר Genius סרטון השיר "Summer of Love" באתר יוטיוב שון מנדס, טייני, אלחנדרו בוררו, איוואני רודריגז, עידו זמישלני, סקוט האריס, שרה סולובי, גרגורי היין, רנדי קלאס, אנדרו ג'קסון Shawn Mendes & Tainy – Summer of Love, נבדק ב-2021-12-04 Camilo, Shawn Mendes - KESI (Remix - Audio), נבדק ב-2021-12-04 Shawn Mendes, Billboard (באנגלית אמריקאית) Shawn Mendes Teases New Song 'Summer Of Love' While Driving Convertible, Q 101.9 (באנגלית) wrmf, Shawn Mendes celebrates 23rd birthday with Camila, teases “Summer of Love”, 97.9 WRMF, ‏2021-08-09 (באנגלית אמריקאית) Summer Of Love, 2021-08-20, נבדק ב-2021-12-04 Daniela Avila August 20, 2021 03:50 Pm, Shawn Mendes Releases 'Summer of Love' Music Video as He Takes Fans Through Dream Vacation, PEOPLE.com (באנגלית) Shawn Mendes Reminisces About the 'Summer of Love' in New Video - Rolling Stone, web.archive.org, ‏2021-08-20 Shawn Mendes - Wonder, נבדק ב-2021-12-04 Shawn Mendes, Tainy - Summer Of Love, נבדק ב-2021-12-04 "Summer Of Love - Single by Shawn Mendes & Tainy on Apple Music". 20 באוגוסט 2021. נבדק ב-20 באוגוסט 2021 – via Apple Music. {{cite web}}: (עזרה) "SHAWN MENDES "Summer Of Love" | (Radio Date: 20/08/2021)". Radio Date. 25 באוגוסט 2021. נבדק ב-25 באוגוסט 2021. {{cite web}}: (עזרה) "Radio 1 Playlist" (באנגלית). אורכב מ-המקור ב-20 באוגוסט 2021 – via BBC Radio 1. {{cite web}}: (עזרה) "Top 40/M Future Releases | Mainstream Hit Songs Being Released and Their Release Dates". אורכב מ-המקור ב-23 באוגוסט 2021. נבדק ב-25 באוגוסט 2021 – via AllAccess. {{cite web}}: (עזרה)
Hunter (שיר של דיידו)

"Hunter" (בעברית: "צַיָד") הוא שיר שהוקלט על ידי הזמרת-יוצרת הבריטית דיידו, מתוך אלבום הבכורה שלה, No Angel. השיר יצא לאור ב-18 ביוני 2001, על ידי חברות התקליטים אריסטה רקורדס, צ'יקי רקורדס וברטלסמן מיוזיק גרופ, כסינגל הרביעי מתוך האלבום. השיר הגיע למקום ה-17 במצעד הסינגלים הבריטי. הווידאו קליפ הרשמי של "Hunter", שבוים על ידי מתיו רולסטון, מתרחש בעיר במהלך לילה של ירח מלא. בקליפ, דיידו רודפת אחרי הכפילה שלה בעיר. כמו כן, ישנן סצנות של דיידו שרה את השיר במרפסת, בסלון וגם בלונה פארק תת-ימי. הקליפ מסתיים בכך שדיידו מצליחה לתפוס את הכפילה שלה, אחריה רדפה. נכון לדצמבר 2021, מונה הצפיות של הקליפ עומד על למעלה מ-20 מיליון צפיות. מידע על הסינגל "Hunter" באתר מיוזיק בריינז מידע על היצירה "Hunter" באתר Discogs Dido – Hunter, נבדק ב-2021-12-04 Official Singles Chart Top 100 | Official Charts Company, www.officialcharts.com (באנגלית) Dido - Hunter, נבדק ב-2021-12-04 "Going for Adds" (PDF). Radio & Records (1406): 120, 155. 15 ביוני 2001. נבדק ב-25 באפריל 2021. {{cite journal}}: (עזרה) "CHR/Pop: Going for Adds" (PDF). Radio & Records (1414): 41. 10 באוגוסט 2001. נבדק ב-25 באפריל 2021. {{cite journal}}: (עזרה) "New Releases – For Week Starting September 10, 2001: Singles" (PDF). Music Week: 37. 8 בספטמבר 2001. נבדק ב-16 באוגוסט 2021. {{cite journal}}: (עזרה) "The ARIA Report: New Releases Singles – Week Commencing 3rd December 2001" (PDF). ARIA. 3 בדצמבר 2001. p. 26. נבדק ב-25 באפריל 2021. {{cite web}}: (עזרה)
I Wanna Be Around...

I Wanna Be Around... (בעברית: "אני רוצה להיות בסביבה") הוא האלבום ה-16 של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ב-18 בפברואר 1963, לאחר שהוקלט אשתקד. מידע על האלבום I Wanna Be Around... באתר MusicBrainz מידע על האלבום I Wanna Be Around... באתר AllMusic האלבום I Wanna Be Around... באתר Discogs Tony Bennett.com The Billboard 200
Inferno

Inferno (בעברית: גֵיהִנוֹם) הוא שיר שהוקלט על ידי הזמרת-יוצרת הפיליפינית-אמריקאית בלה פורץ' ביחד עם הפזמונאי והמפיק המוזיקלי האמריקאי סאב ארבן. השיר יצא לאור ב-13 באוגוסט 2021, על ידי חברת התקליטים האחים וורנר, כסינגל שני מתוך המיני-אלבום Dolls. השיר הופץ לאחר סינגל הבכורה של פורץ', "Build a Bitch". השיר הגיע למקום הרביעי במצעד השירים מתחת להוט 100. השיר נכתב על ידי בלה פורץ', דניאל מייסונוב, אלי ריזק, ג'פרי הפורד, בנדיק מולר וסאלם אילס והופק על ידי סאב ארבן וסטפן מקס. בתחילת אוגוסט 2021, פורץ' הודיעה שהיא תוציא לאור סינגל חדש ב-13 באוגוסט. ההכרזה לוותה בטיזר באורך 30 שניות הכולל הופעות קמע של המפיק סאב ארבן. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות. הווידאו קליפ הרשמי של השיר פורסם ב-13 באוגוסט 2021, ביום יציאתו של "Inferno" כסינגל. הוא הופץ בשידור חי ביוטיוב. בהצהרה, פורץ' כללה אזהרת טריגר לקליפ. היא כתבה, "בתור קורבן של תקיפה מינית, השיר והקליפ הזה חשובים לי מאוד. זה משהו שעדיין לא הייתי מוכנה לחלוק איתכם. קשה לי מאוד לדבר עליו. אבל אני מוכנה עכשיו". נכון לדצמבר 2021, מונה הצפיות של הקליפ עומד על למעלה מ-85 מיליון צפיות. מידע על הסינגל "Inferno" באתר מיוזיק בריינז סרטון השיר "Inferno" באתר יוטיוב בלה פורץ', דניאל מייסונוב, אלי ריזק, ג'פרי הפורד, בנדיק מולר, סיילם איליז Sub Urban & Bella Poarch – INFERNO, נבדק ב-2021-12-04 Bella Poarch – Build a Bitch, נבדק ב-2021-12-04 devops, Bubbling Under Hot 100, Billboard, ‏2013-01-02 (באנגלית אמריקאית) Bella Poarch teases new fiery single 'Inferno' with Sub Urban – watch, Bella Poarch teases new fiery single 'Inferno' with Sub Urban – watch | Bandwagon | Music media championing and spotlighting music in Asia., ‏2021-08-06 (באנגלית) Bella Poarch faces her dark past with sizzling Sub Urban collab 'INFERNO' – watch, Bella Poarch faces her dark past with sizzling Sub Urban collab 'INFERNO' – watch | Bandwagon | Music media championing and spotlighting music in Asia., ‏2021-08-13 (באנגלית) INFERNO, 2021-08-13, נבדק ב-2021-12-04 Sub Urban & Bella Poarch - INFERNO (Official Music Video), נבדק ב-2021-12-04 Zoe Haylock, Bella Poarch Welcomes You to Her Tower of Terror in the ‘Inferno’ Video, Vulture, ‏2021-08-13 (באנגלית אמריקאית) CERTIFICADOS – Pro-Música Brasil, pro-musicabr.org.br
This Is All I Ask

This Is All I Ask (בעברית: "זה כל מה שביקשתי") הוא האלבום ה-17 של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ביולי 1963, לאחר שהוקלט בחודש אפריל אותה השנה. האלבום הגיע למקום ה-24 בבילבורד 200. מידע על האלבום This Is All I Ask באתר MusicBrainz מידע על האלבום This Is All I Ask באתר AllMusic האלבום This Is All I Ask באתר Discogs Billboard Aug 10, 1963 "This is All I Ask - Tony Bennett | Songs, Reviews, Credits | AllMusic". AllMusic. The Billboard 200 – This Is All I Ask
הגדוד הימי

הגדוד הימי (בגרמנית: Seebataillon, הגייה: זֶה-בָּטָאיוֹן) הוא גדוד ימי מיוחד של הדויטשה מרינה המשמש כיחידת חיל הנחתים של הצי. בהיסטוריה הצבאית הגרמנית, גדוד ימי הוא גדוד מיוחד המשמש כזרוע נחתים של הצי. ב-1958 הוקם גדוד ימי בבונדסמרינה, אולם הוא פורק ב-1993. ב-2014, לנוכח מלחמת האזרחים באוקראינה, החליטה מפקדת הדויטשה מרינה להקים מחדש גדוד ימי. בשנתיים הראשונות לקיומו, הוכפף הגדוד תחת פיקוד חיל הים המלכותי ההולנדי, כדי שהנחתים הגרמניים יוכלו ללמוד מהניסיון העשיר של עמיתיהם ההולנדים בתחום הלוחמה האמפיבית. כחלק מההסכם, קיבלו חיילי הגדוד הימי גם אפשרות להשתמש באוניית קרל דורמן, השייכת לצי ההולנדי. חיילי הגדוד לחמו השתתפו במשימות שמירת שלום בכל רחבי העולם. הם היו חלק מכוח קוסובו, יוניפי"ל, מבצע סופיה ומבצע איריני שנועדו לעצור את ספינות הפליטים מלוב, מלחמה כנגד הפיראטים בסומליה, מבצע סיום מלחמת האזרחים במאלי וכוח הסיוע הביטחוני הבינלאומי באפגניסטן. מדיה וקבצים בנושא הגדוד הימי בוויקישיתוף אתר האינטרנט הרשמי של הגדוד הימי Seebataillon Die Minentaucherkompanie Minentaucher – die Unterwasserspezialisten bei treff.bundeswehr.de Die Minentaucherkompanie bei bundesarchiv.de Deutsche Bundesmarine: Das „Multitool“ der Marine - Seebataillon in Eckernförde aufgestellt Eckernförde, 1. April 2014 Über die Küsteneinsatzkompanie Die Bordeinsatzkompanie auf marine.de
דרך חדשה (מפלגה)

דרך חדשה הייתה סיעה שהתקיימה במשך כחודשיים בכנסת החמש עשרה. המפלגה הוקמה ב-6 במרץ 2001 כאשר שלושה חברי כנסת, אמנון ליפקין-שחק, דליה רבין ואורי סביר, פרשו ממפלגת המרכז. יומיים לאחר הקמת המפלגה, פרשו ליפקין-שחק וסביר מהכנסת, ובמקומם נכנסו חברי הכנסת החדשים של מפלגת המרכז דוד מגן ונחמה רונן. וכשדליה רבין הייתה החברה היחידה בה, היא המשיכה את "דרך חדשה" כמפלגה בעלת מנדט אחד לזמן קצר, לפני שהצטרפה לסיעת מפלגת העבודה, ישראל אחת ב-7 במאי 2001, והמפלגה פורקה זמן קצר לאחר מכן. אתר האינטרנט הרשמי של דרך חדשה סיעת דרך חדשה בכנסת החמש־עשרה, באתר הכנסת פילוג ומיזוג בסיעות הכנסת, אתר הכנסת
הבריגדה הימית סן מרקו

הבריגדה הימית סן מרקו (באיטלקית: Brigata Marina "San Marco") הוא בריגדה מיוחדת בצי האיטלקי, המשמשת כיחידת הנחתים של הצי. בשנות מלחמת העולם הראשונה הוקמה לראשונה "הבריגדה הימית" של הצי האיטלקי. לאחר המלחמה צומצמה הבריגדה והפכה לגדוד סן מרקו. ב-1994 הורחב הגדוד והפך לרגימנט סן מרקו. ב-1 במרץ 2013 הוקמה הבריגדה הימית סן מרקו על בסיס רגימנט סן מרקו ורגימנט קרלוטו. רגימנט סן מרקו הפך להיות רגימנט סן מרקו ה-1, ורגימנט קרלוטו הפך לרגימנט סן מרקו ה-2. רגימנט שלישי הוקם עבור הבריגדה וקיבל את השם רגימנט סן מרקו ה-3. הבריגדה היא חלק מקבוצת הקרב האמפיבית הספרדית-איטלקית. מדיה וקבצים בנושא הבריגדה הימית סן מרקו בוויקישיתוף האתר הרשמי אתר הצי האיטלקי
צל"ש (מפלגה)

צל"ש - ציונות ליברליות ושוויון הייתה מפלגה קטנה בישראל. המפלגה הוקמה ב-2004 על ידי חבר הכנסת יוסי פריצקי שאולץ לפרוש במהלך הכנסת השש עשרה ממפלגת שינוי ולהקים סיעת יחיד. עם פיזור הכנסת לא השתתפה המפלגה בבחירות והיא חדלה מפעילות והפכה למפלגת מדף שלבסוף נרכשה ושימשה בסיס חוקי למפלגת הימין החדש. צל"ש הוקמה לאחר ששר התשתיות יוסף פריצקי גורש משינוי ביולי 2004 לאחר חשיפת קלטת בה ביקש חומרים על חברו למפלגה, אברהם פורז. מעשיו של פריצקי נחקרו במשטרה, אך לא הוגשו כתבי אישום. שינוי ניסה להדיח את פריצקי מהכנסת ולהחליף אותו בח"כ אחר משינוי. עם זאת, ועדת הכנסת אפשרה לו לשמור על כסאו. פריצקי הודיע אז שהוא מקים מפלגה משלו ויתמודד בבחירות לכנסת השבע עשרה, ואמר שמטרתו היא ששינוי "לא תשיג את מספר הקולות המינימלי הדרוש כדי לעבור את אחוז החסימה". אף על פי שניתן היה לסיעה לקבל מימון בחירות של 600 אלף שקל, צל"ש לא השתתפה בבחירות לכנסת השבע עשרה. אף על פי שצל"ש לא השתתפה בבחירות, שתיים מהמטרות של פריצקי מומשו; פורז הובס בבחירות המקדימות של שינוי בינואר 2006, כאשר פריצקי אמר שפורז ומנהיג המפלגה טומי לפיד "היו צריכים להישלח הביתה מזמן". בנוסף, בבחירות, מפלגתו החדשה של פורז, חץ ושינוי בראשות רון לוינטל, לא הצליחו לזכות באף מנדט. בסוף 2018 שימשה המפלגה כמפלגת מדף ליצירת מפלגת הימין החדש שהוקמה על ידי קבוצת פורשים מהבית היהודי לאחר שנרכשה מבעוד מועד על ידי נפתלי בנט. מטרותיה של המפלגה היו: לקיים את מדינת ישראל כמדינה יהודית ודמוקרטית. לשאוף כי מדינת ישראל תקיים יחסי שלום ושכנות טובה עם מדינות ערב לפתור את הסכסוך הישראלי פלסטיני במשא ומתן צל"ש באתר הכנסת Yuval Yoaz (18 בינואר 2005). "State drops case against former Shinui MK Paritzky". Haaretz. נבדק ב-13 בינואר 2014. {{cite news}}: (עזרה) Gideon Alon (19 בינואר 2005). "Panel refuses to expel Paritzky from Shinui". Haaretz. נבדק ב-13 בינואר 2014. {{cite news}}: (עזרה) Yuval Yoaz (2 בינואר 2006). "Ousted Shinui MK Paritzky to run for Knesset". Haaretz. נבדק ב-13 בינואר 2014. {{cite news}}: (עזרה) Hilary Leila Krieger (12 בינואר 2006). "Report: Poraz refuses offer to rejoin Shinui after quitting". The Jerusalem Post. נבדק ב-21 ביוני 2015. {{cite news}}: (עזרה) הפלטפורמה: מפלגתו של פריצקי Israel National News, 30 December 2018
מתלול טורברט

מתלול טורברט (באנגלית: Torbert Escarpment) הוא מתלול, ברכס נפטון, בהרי פנסקולה, בארץ המלכה אליזבת, שבאנטארקטיקה. אורכו של המתלול 28 קילומטרים, והוא מהווה את השוליים המערביים של שדה השלג מידיאן, שברכס נפטון. המתלול מופה ידי הסקר הגאולוגי של ארצות הברית (USGS) בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1956 – 1966. שמו של המתלול ניתן לו על ידי הוועדה המייעצת לשמות אנטארקטיים (US-ACAN). המתלול נקרא על שם הר טורברט, המהווה את קצהו של המתלול.